Diari Oficial de la Generalitat Valenciana


Sumari del DOGV 3053, del 08-08-1997 (1997/9235)

RESOLUCIÓ de 9 de juny de 1997 del conseller d'Obres Públiques, Urbanisme i Transports, per la qual s'aprova definitivament la modificació "Avinguda de Jacinto Benavente (immoble del comandament aeri)" del Pla General de València.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3053

Data del DOGV
:   08-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9235


Data del document
:   09-06-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 9 de juny de 1997 del conseller d'Obres Públiques, Urbanisme i Transports, per la qual s'aprova definitivament la modificació "Avinguda de Jacinto Benavente (immoble del comandament aeri)" del Pla General de València.  
Vist l'expedient relatiu al Projecte de Modificació "Avinguda de Jacinto Benavente (immoble del comandament aeri)" del Pla General de València, del qual resulten els següents,  
Antecedents de fet  
Primer  
L'expedient va ser sotmès a informació pública el 27 de desembre de 1996 i, després del pertinent període de consulta pública, durant el qual no es van presentar al·legacions, va ser aprovat provisionalment per l'Ajuntament ple de València en sessió celebrada el 14 de març de 1997.   
Segon  
El projecte consta de memòria informativa i justificativa i plans d'informació i d'ordenació.   
Tercer  
S'han sol·licitat informes sectorials, amb data 23 d'abril de 1997, al Govern Militar, sense que fins la data s'haja rebut contestació d'aquest organisme. En l'expedient enviat per l'Ajuntament de València consta l'existència de resolució de desafectació de l'immoble situat a l'avinguda de Jacinto Benavente, cantó carrer de Borriana de València, adoptada pel Ministeri de Defensa amb data 9 de maig de 1994.  
Quart  
La Comissió Territorial d'Urbanisme de València, reunida en sessió de 28 de maig de 1997, va informar favorablement l'expedient de referència i va elevar proposta d'aprovació definitiva.  
Fonaments de dret  
Primer  
Respecte del procediment, en el cas present, s'han observat les prescripcions legalment establertes per a les modificacions del Pla General d'aquesta índole, que estan constituïdes pels articles 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'activitat Urbanística (LRAU). Així mateix, s'han sol·licitat els diferents informes preceptius.  
Segon  
Quant al fons de l'assumpte, la modificació plantejada té com a objecte la desafectació de la destinació pública de l'immoble situat en l'avinguda de Jacinto Benavente, cantó carrer de Borriana, qualificat en el vigent Pla General de València com a sistema general de Forces de Seguretat de l'Estat (GSF), i es proposa la qualificació urbanística (ENS-2), que estableix el Planejament General vigent, acollint-se al règim general d'usos i altres determinacions urbanístiques de la zona en què s'emmarca, i mantenint la tendència històrica de consolidació i volumetria. En conseqüència i pel propi expedient, és pràcticament nul l'increment d'aprofitament i irrellevant l'aplicació de l'article 55.3 de la LRAU.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no s'aprecien objeccions ni impediments urbanístics legals que obstaculitzen l'aprovació definitiva d'aquesta modificació del Pla General de València.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 38.3 de l'esmentada Llei Reguladora de l'Activitat Urbanística, en relació amb l'article 6 del Decret 77/96, de 16 d'abril del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Vistos els preceptes legals mencionats i altres de general i pertinent aplicació, d'acord amb l'informe de la Comissió Territorial d'Urbanisme de València, resolc:  
Aprovar definitivament la modificació "Avinguda de Jacinto Benavente (immoble del comandament aeri)" del Pla General de València.  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana. Aquesta publicació excusa la seua notificació individualitzada.  
Contra aquesta resolució, que posa fi a la via administrativa, es podrà interposar recurs contenciós administratiu, davant la sala del contenciós del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest, d'acord amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercitar qualsevol altre recurs que considere oportú.  
València, 9 de juny de 1997.- El conseller d'Obres Públiques, Urbanisme i Transports: Luis Fernando Cartagena Travesedo.